Päädyimme tähän kohteeseen aikaisempien hyvien arvostelujen perusteella. Sijainniltaan kohde on kävelymatkan päässä Colosseumista ja metroasemakin on lähellä joten kulkeminen esim. Vatikaaniin on helppoa. Naapurusto on rauhallinen ja lähellä on useita hyviä ravintoloita joista valita, myös ruokakauppa on lähellä.
Itse kohde oli todella siisti ja hyvin varusteltu. Erityisesti remontoitu kylpyhuone oli todella suuri plussa. Asunnon sijaitessa katutasossa, ulkopuoliset äänet ja rappukäytävän äänet kuuluvat todella hyvin sisään asuntoon, herkkäunisen kannattaakin siis varata korvatulpat mukaan.
Marcon kanssa kommunikointi oli nopeaa ja sujuvaa. Häneltä sai hyvät ohjeet itsekirjautumiseen, jota jouduimme käyttämään lentomme saavuttua Roomaan keskellä yötä. Hän vastasi nopeasti kysymyksiimme ja itse asunnosta löytyy lisäksi hyvät ohjeet Roomassa liikkumiseen ja asunnon laitteiden käyttämiseen.